**Ministru kabineta noteikumu projekta “Grozījumi Ministru kabineta 2009. gada 22. decembra noteikumos Nr. 1493 “Noteikumi par valsts nodrošinātās juridiskās palīdzības apjomu, samaksas apmēru, atlīdzināmajiem izdevumiem un to izmaksas kārtību”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2009. gada 22. decembra noteikumos Nr. 1493 “Noteikumi par valsts nodrošinātās juridiskās palīdzības apjomu, samaksas apmēru, atlīdzināmajiem izdevumiem un to izmaksas kārtību”” (turpmāk – Noteikumu projekts) izstrādāts, ņemot vērā 2015. gada 10. decembrī pieņemtos grozījumus Valsts nodrošinātās juridiskās palīdzības likumā, kas stājušies spēkā 2016. gada 6. janvārī (turpmāk – grozījumi Valsts nodrošinātās juridiskās palīdzības likumā) un 2015. gada 10. decembrī pieņemtos grozījumus Civilprocesa likumā, kas stājušies spēkā 2016. gada 1. janvārī (turpmāk – Grozījumi Civilprocesa likumā). Tāpat Noteikumu projekts izstrādāts, ņemot vērā 2015. gada 17. decembrī pieņemtajā Patvēruma likumā (stājās spēkā 2016. gada 19. janvārī) iekļautās normas attiecībā uz valsts nodrošinātās juridiskās palīdzības nodrošināšanas kārtību un nosacījumiem.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2009. gada 22. decembra noteikumi Nr. 1493 „Noteikumi par valsts nodrošinātās juridiskās palīdzības apjomu, samaksas apmēru, atlīdzināmajiem izdevumiem un to izmaksas kārtību” (turpmāk – Noteikumi Nr. 1493) nosaka juridiskās palīdzības veidus, apjomu, samaksas apmēru un ar tās sniegšanu saistītos atlīdzināmos izdevumus, to apmēru un izmaksas kārtību. Grozījumi Civilprocesa likumā definē jaunu ar lietas vešanu saistīto izdevumu veidu, noteic valsts nodrošinātās juridiskās palīdzības izdevumu piedziņas nosacījumus un kārtību, kā arī paredz nosacījumus par valsts nodrošinātās juridiskās palīdzības izdevumu atlīdzināšanu valstij. Grozījumi Valsts nodrošinātās juridiskās palīdzības likumā ietver grozījumus attiecībā uz valsts nodrošinātās juridiskās palīdzības izdevumu piedziņu, tai skaitā, paredzot, ka valsts nodrošinātās juridiskās palīdzības sniedzējam ir pienākums savlaicīgi informēt tiesu par juridiskās palīdzības sniegšanu lietā, kā arī par juridiskās palīdzības sniegšanas pārtraukšanu.Ja juridiskās palīdzības sniedzējs sniedz personai civillietā valsts nodrošināto juridisko palīdzību, saskaņā ar Noteikumiem Nr. 1493, lai saņemtu samaksu par šīs juridiskās palīdzības sniegšanu, juridiskās palīdzības sniedzējs iesniedz Juridiskās palīdzības administrācijā (turpmāk – Administrācija) paziņojumu par valsts nodrošinātās juridiskās palīdzības sniegšanu (turpmāk – Paziņojums), kuru Administrācija pārbauda, izvērtē un divu mēnešu laikā pēc tam, kad saņemts pilnīgi un pareizi aizpildīts paziņojums, pārskaita samaksu juridiskās palīdzības sniedzējam viņa norādītajā kredītiestādes kontā. Ar Noteikumu projektu paredzēts samazināt Paziņojuma iesniegšanas termiņu gadījumos, kad nozīmēta tiesas sēde. Līdz ar to noteikumi Nr. 1493 tiks papildināti, paredzot, ka gadījumā, ja civillietā vai pārrobežu strīdu lietā nozīmēta tiesas sēde, juridiskās palīdzības sniedzējs iesniedz Paziņojumu Administrācija ne vēlāk kā 10 darbdienas pirms nozīmētās tiesas sēdes. Tikai atsevišķos gadījumos valsts nodrošinātās juridiskās palīdzības sniedzējs iesniedz Paziņojumu tiesnesim valsts nodrošinātās juridiskās palīdzības izdevumu aprēķināšanai, tas ir, par pēdējo tiesas sēdi, kā arī gadījumos, kad tiesas sēdes ir nozīmētas ar dažu dienu pārtraukumu. Noteikumu projekts paredz, ka Administrācija, ņemot vērā nozīmēto tiesas sēdes datumu, var noteikt termiņu, kas īsāks par desmit darbdienām, dokumentu vai informācijas iesniegšanai, lai izlemtu jautājumu par samaksas apmēru valsts nodrošinātās juridiskās palīdzības sniedzējam. Līdz ar jauno Patvēruma likumu tika attiecīgi izdarīti grozījumi Valsts nodrošinātās juridiskās palīdzības likumā. Ņemot vērā minēto, Noteikumu projektā tiek paredzēta kārtība, kādā valsts nodrošinātās juridiskās palīdzības sniedzējs saņem samaksu par valsts nodrošinātās juridiskās palīdzības sniegšanu Patvēruma likuma noteiktajā kārtībā, kā arī tiek saskaņota normatīvajos aktos lietotā terminoloģija.Noteikumu projekts papildus paredz grozījumus attiecībā uz samaksas apmēru valsts nodrošinātās juridiskās palīdzības sniedzējiem un nosacījumiem, par ko un kādā apmērā samaksa saņemama. Saskaņā ar Noteikumiem Nr. 1493 no juridiskajai palīdzībai paredzētajiem līdzekļiem tiek veikta samaksa par konkrētiem juridiskās palīdzības veidiem krimināllietās, civillietās, administratīvajās lietās un pārrobežu strīdu lietās, kā arī ārpustiesas strīdu lietās. Piemēram, 19,21 *euro* – samaksa par juridisko konsultāciju, 32,01 *euro* – par prasības pieteikuma sastādīšanu, 28,46 *euro* – par pārstāvības un aizstāvības īstenošanu. Valsts nodrošinātās juridiskās palīdzības sniedzēji, tiesneši, kriminālprocesa virzītāji un Administrācija bieži saskaras ar administrēšanas grūtībām, kas saistītas ar regulārām neuzmanības vai pat matemātiska aprēķina kļūdām, ko rada atlīdzības takse, kas noteikta *euro* un *euro* centos – atsevišķos gadījumos tas var būt tikai viens *euro* cents. Paziņojumu sākotnēji aizpilda valsts nodrošinātās juridiskās palīdzības sniedzējs, tad to pārbauda un apstiprina procesa virzītājs, tiesnesis (no 2016. gada 1. marta - tiesneši civillietās paziņojumus ne tikai pārbaudīs, bet arī veiks izdevumu aprēķinu, lai šos izdevumus varētu piedzīt no lietas dalībnieka), savukārt pēc tam Paziņojuma pārbaudi veic Administrācija, lai varētu izmaksāt atlīdzību par valsts nodrošinātās juridiskās palīdzības sniegšanu. Līdz ar to pašreiz spēkā esošais regulējums ir grūti piemērojams, tādējādi nereti kavējot personai pienākošās atlīdzības izmaksu pienācīgā apmērā. Paziņojumu skaits gadā ir aptuveni 23 000. Ņemot vērā minēto, secināms, ka Paziņojumu apstrāde ar šobrīd Noteikumos Nr. 1493 noteiktajām samaksas summām rada nesamērīgu slogu visām iesaistītām personām un iestādēm, līdz ar to nepieciešams Noteikumos Nr. 1493 minētās atlīdzības summas par valsts nodrošinātās juridiskās palīdzības sniegšanu noapaļot uz veseliem skaitļiem, tādā veidā atvieglojot valsts nodrošinātās juridiskās palīdzības izdevumu aprēķināšanu.Juridiskās palīdzības sniedzēji regulāri pauž viedokli par nepieciešamību paaugstināt samaksas apmēru par sniegto juridisko palīdzību, ņemot vērā pastāvošo valsts budžeta ieņēmumu pozitīvo dinamiku. Norādāms, ka 2014. gada 10. septembrī Tieslietu ministrijā saņemta Latvijas Zvērinātu advokātu padomes vēstule Nr. 1-31-2255 par valsts nodrošinātās juridiskās palīdzības sniedzēju atlīdzības samērīgumu ar lūgumu pārskatīt un paaugstināt samaksas apmēru par sniegto juridisko palīdzību valsts nodrošinātās juridiskās palīdzības sniedzējiem kopsakarā ar 2015. gada valsts budžeta plānošanu un izstrādi. Lai nodrošinātu valsts garantētās juridiskās palīdzības sniegšanu civillietās, administratīvajās lietās un pārrobežu strīdu lietās, Administrācija slēdz juridiskās palīdzības līgumus ar personām, kas atbilstoši Valsts nodrošinātās juridiskās palīdzības likumam var būt par valsts nodrošinātās juridiskās palīdzības sniedzējiem. Uz 2015. gada 1. oktobri noslēgti 112 līgumi ar juridiskās palīdzības sniedzējiem. Juridiskās palīdzības sniedzēju skaits samazinās, kas rada risku sistēmas pastāvēšanai. Samaksu par valsts nodrošinātās juridiskās palīdzības sniegšanu atsevišķās pozīcijās plānots palielināt līdz 2,00 *euro*, tomēr tas ir pirmais solis atlīdzības sistēmas uzlabošanai, turklāt ņemot vērā, ka valsts nodrošinātās juridiskās palīdzības sniedzēji parasti veic vairākas procesuālās darbības, kopā tas veidotu jau ievērojamāku atlīdzības pieaugumu. Kā izņēmums šeit norādāma atlīdzība par apelācijas un kasācijas sūdzības sastādīšanu civillietās, administratīvajās lietās un pārrobežu strīdu lietās, jo par šo darbību veikšanu atlīdzība juridiskās palīdzības sniedzējiem tiks attiecīgi palielināta vienā pozīcijā gandrīz par 7 *euro*, savukārt otrā pozīcijā gandrīz par 10 *euro*. Attiecībā uz šiem izņēmumiem norādāms, ka paredzot samaksas noteikšanu apaļos skaitļos, tika vērtēta visa samaksas sistēma kopumā, t.sk. attiecīgās samaksas pozīcijas visu lietu kategoriju kopsakarā. Attiecībā uz samaksu par apelācijas un kasācijas sūdzību sastāstīšanu civillietās, administratīvajās lietās, pārrobežu strīdu lietās un kriminālprocesā šobrīd ir paredzēts, ka: samaksa par apelācijas un kasācijas sūdzības sastādīšanu civillietās, administratīvajās lietās un pārrobežu strīdu lietās ir noteikta tikai par šo procesuālo dokumentu sastādīšanu, parasti pirms tam izmantojot piešķirto juridisko konsultāciju (attiecīgi 38,42 *euro* vai 45,53 *euro* + 19,21 *euro*), savukārt kriminālprocesā samaksa par apelācijas un kasācijas sūdzības sastādīšanu ietver sevī arī juridiskās konsultācijas sniegšanu (attiecīgi 64,03 *euro* vai 73,99 *euro* (papildus neapmaksājot juridiskās konsultācijas sniegšanu, Noteikumu Nr.1493 30. punkts)). Līdz ar to secināms, ka samaksa par apelācijas un kasācijas sūdzības sagatavošanu civillietās, administratīvajās lietās un pārrobežu strīdu lietās ir mazāka, kā samaksa par šo sūdzību sastādīšanu kriminālprocesa ietvaros, lai gan kāds no procesiem nebūtu izdalāms un uzskatāms sarežģītāku par citiem procesiem. Tāpat jāņem vērā vienlīdzības princips – nevienas personas tiesības nav nostādāmas augstāk par citu personu tiesībām, turklāt gan apelācijas sūdzībai, gan kasācijas sūdzībai var būt izšķiroša nozīme lietas iznākumā.Ņemot vērā minēto, Noteikumu projekts paredz noteikt vienlīdzīgu samaksas apmēru par minētajām pozīcijām, neatkarīgi no lietu kategorijas, proti, civillietā, administratīvajā lietā un pārrobežu strīdu lietā par apelācijas vai kasācijas sūdzības sastādīšanu (45 vai 55 *euro* + 20 *euro* juridiskā konsultācija, veidojot attiecīgi kopsummu 65 vai 75 *euro*, un identiskas atlīdzības summas kriminālprocesā - 65 vai 75 *euro* (atsevišķi neapmaksājot juridiskās konsultācijas sniegšanu).Atbilstoši Noteikumu Nr. 1493 29. punktam, ja juridiskās palīdzības sniedzējs šo noteikumu 28.6., 28.7. un 28.8. apakšpunktā minētajos gadījumos sniedz juridisku konsultāciju uzreiz pirms vai pēc procesuālās darbības veikšanas vai tiesas sēdes, samaksas apmēram pieskaita samaksu par sniegto konsultāciju 19,21 *euro* apmērā. Turklāt Noteikumu Nr. 1493 2. punktā noteikts, ka samaksu aprēķina par pilnām stundām. Latvijas Republikas Advokatūras likuma 8. pantā noteikts, ka klientiem ir tiesības brīvi izvēlēties advokātu savu interešu aizstāvībai un pārstāvībai un neierobežoti un netraucēti satikties ar viņu. Visām aizturētajām, arestētajām, apcietinātajām un notiesātajām personām jānodrošina iespēja, laiks un līdzekļi, lai bez kavēšanās, iejaukšanās vai cenzūras, ievērojot pilnīgu konfidencialitāti, tie varētu satikties divatā vai sazināties ar advokātu juridiskās palīdzības saņemšanai. Juridiskās palīdzības sniedzējus neapmierina, ka tiesās nav nodrošinātas telpas juridiskās konsultācijas sniegšanai konvojētajai personai uzreiz pirms vai pēc tiesas sēdes, kā arī nav iespējas nodrošināt juridiskās konsultācijas konfidencialitāti un līdz ar to kvalitatīvu klienta interešu aizstāvību tiesas sēdē. Ņemot vērā minēto, precizējama Noteikumu Nr. 1493 29. punkta redakcija, nosakot, ka attiecīgā samaksa ir veicama, sasaistot juridiskās palīdzības sniegšanu ar procesuālo darbību. Šāds grozījums ir nepieciešams, lai atvieglotu regulējuma piemērošanu, un nerada finansiālu ietekmi.Praksē ir izveidojusies situācija, ka daži juridiskās palīdzības sniedzēji nepamatoti sadrumstalo pirmstiesas procesā veiktās procesuālās darbības, lai proporcionāli šo darbību skaitam saņemtu samaksu. Šāda aizstāvja rīcība un sniegtā juridiskā palīdzība neatbilst Noteikumiem Nr. 1493, profesionālās ētikas normām un kriminālprocesa mērķiem. Ievērojot minēto, nepieciešams konkretizēt Noteikumu Nr. 1493 29. punktā ietverto tiesisko regulējumu, paredzot nosacījumu, ka, ka juridiskās palīdzības sniedzējs sniegtajai konsultācijai ir jābūt saistītai ar attiecīgo procesuālo darbību vai tiesas sēdi. Saskaņā ar Noteikumu Nr. 1493 13. punktu juridiskās palīdzības sniedzējam samaksu nosaka divkāršā stundas likmes apmērā, ievērojot šo noteikumu nosacījumus, ja juridiskās palīdzības sniedzējs pēc Administrācijas norīkojuma civillietā, administratīvajā lietā, pārrobežu strīda lietā vai administratīvajā lietā pēc tās iestādes uzaicinājuma, kas Imigrācijas likumā noteiktajos gadījumos un kārtībā aiztur izraidāmo ārzemnieku, sniedz šo noteikumu 9.1. apakšpunktā minēto juridisko konsultāciju juridiskās palīdzības saņēmēja dzīvesvietā vai atrašanās vietā (piemēram, ārstniecības iestādē, brīvības atņemšanas iestādē, aizturēto ārzemnieku izmitināšanas centrā), ja juridiskās palīdzības saņēmējs no viņa neatkarīgu iemeslu dēļ (piemēram, invaliditātes vai veselības stāvokļa dēļ) nespēj ierasties juridiskās palīdzības sniedzēja prakses vietā. Noteikumos Nr. 1493 juridiskās palīdzības sniedzējam nav paredzēta samaksa divkāršā apmērā, ja viņš sniedz šo noteikumu 29. punktā minēto juridisko konsultāciju krimināllietā personai brīvības atņemšanas iestādē. Tādējādi juridiskās palīdzības sniedzēji pamatoti norāda uz nevienlīdzīgu tiesisko regulējumu dažādās lietu kategorijās un atsakās sniegt juridisko palīdzību šajos gadījumos. Līdz ar to nepieciešams Noteikumos Nr. 1493 noteikt, ja juridiskās palīdzības sniedzējs kriminālprocesā sniedz šo noteikumu 29. punktā paredzēto juridisko palīdzību brīvības atņemšanas iestādē, samaksa nosakāma divkāršā likmes apmērā. Šajā gadījumā netiktu piemērots regulējums par juridiskās konsultācijas sniegšanu sestdienās, svētdienās, svētku dienās vai darbdienās no pulksten 20.00 līdz pulksten 8.00. Turklāt juridiskai konsultācijai jābūt saistītai ar attiecīgo procesuālo darbību (saskaņā ar 29. punktā paredzētajiem nosacījumiem), kurā atbilstoši Kriminālprocesa likumam īstenojama pārstāvība vai aizstāvība, vai tiesas sēdi, nodrošinot tās sniegšanas konfidencialitāti. Ar Noteikumu projektu paredzēts, ka samaksu par juridisko palīdzību – pārstāvību tiesā civillietās, pārrobežu strīdu lietās un administratīvajās lietās un pārstāvību un aizstāvību kriminālprocesā – aprēķina par pilnām trīsdesmit minūtēm. Aprēķināšanas metodikas maiņa, kas paredzēta projektā, ļaus veikt precīzāku samaksu valsts nodrošinātās juridiskās palīdzības sniedzējam, atbilstoši reālajam laikam, kas tika veltīts juridiskās palīdzības sniegšanai, vienlaikus nodrošinot finanšu līdzekļu racionālu izmantošanu. Tā kā ar Noteikumu projektu paredzēts mainīt atlīdzības takses par valsts nodrošinātās juridiskās palīdzības sniegšanu, nepieciešams paredzēt konkrētu atskaites punktu, no kura tiks piemērotas jaunās takses, lai Administrācijai un valsts nodrošinātās juridiskās palīdzības sniedzējiem nerastos atlīdzības aprēķināšanas problēmas, ja valsts nodrošinātā juridiskā palīdzība vienas lietas ietvaros tiks sniegta gan pirms Noteikumu projekta spēkā stāšanās, gan pēc. Ņemot vērā minēto un Administrācijas rīcībā esošos finansiālos līdzekļus un finansiālos aprēķinus, kā arī regulējuma ieviešanai nepieciešamo laiku, Noteikuma projekta spēkā stāšanās paredzēta 2016. gada 1. jūlijā. |
| 3. | Projekta izstrādē iesaistītās institūcijas | Administrācija. |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kurām ar Administrāciju ir noslēgts līgums par juridiskās palīdzības sniegšanu, valsts nodrošinātās juridiskās palīdzības sniedzēji, tiesneši, procesa virzītāji un Administrācija. Veicinot valsts nodrošinātās juridiskās palīdzības apmaksas sistēmas attīstību, kā arī, ņemot vērā, ka Administrācija, pamatojoties uz Valsts nodrošinātās juridiskās palīdzības likumā paredzēto regulējumu, civillietās un attiecīgo jomu administratīvajās lietās pieņem lēmumu par juridiskās palīdzības piešķiršanu personai, norīkojot tās sniegšanai valsts nodrošinātās juridiskās palīdzības sniedzēju, un ka kriminālprocesā procesa virzītājs, Kriminālprocesa likuma noteiktajos gadījumos un kārtībā, uzaicina advokātu nodrošināt aizstāvību un pārstāvību, secināms, ka Noteikumu projektā paredzētais ietekmē arī valsts nodrošinātās juridiskās palīdzības saņēmējus. |
| 2. | Tiesiskā regulējuma ietekme uz tautsaimniecību un administratīvo slogu | Šīs anotācijas II sadaļas 1. punkta pirmajā rindkopā minētajām personām tiks samazināts administratīvais slogs, nodrošinot vienkāršāku valsts nodrošinātās palīdzības izdevumu aprēķinu, proti, valsts nodrošinātās juridiskās palīdzības sniedzējiem, tiesnešiem, kriminālprocesa virzītājiem un Administrācijai Noteikumu projektā paredzētais attiecībā uz samaksas apmēra noteikšanu apaļos skaitļos atvieglos aprēķinu veikšanu un tādējādi tiks samazināts matemātiska aprēķina kļūdu skaits |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |
|  |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016. gads** | Turpmākie trīs gadi (*euro*) |
| **2017.** | **2018.** | **2019.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  2 606 511 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  2 606 511 |  0 |  0 |  0 |  0 |
| 1.2. valsts speciālais budžets |  0 | 0  |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |
| 2. Budžeta izdevumi: |  2 606 511 |  0 |  0 |  0 |  0 |
| 2.1. valsts pamatbudžets |  2 606 511 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |
| 3. Finansiālā ietekme: |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |  0 |  0 |  0 |
|  0 |  0 |  0 |  0 |
|  0 |  0 |  0 |  0 |
| 5. Precizēta finansiālā ietekme: | X |  0 |  0 |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Saskaņā ar likumu „Par valsts budžetu 2016. gadam” Tieslietu ministrijas apakšprogrammā 03.03.00 „Juridiskās palīdzības nodrošināšana” juridiskās palīdzības nodrošināšanai kopumā piešķirti 2 606 511 *euro* (izdevumi precēm un pakalpojumiem – EKK 2276). Vērtējot iespēju piešķirto valsts budžeta līdzekļu ietvaros pamatregulējumā paredzēto samaksas apmēru atsevišķās pozīcijās samazināt, palielināt un noapaļot uz veseliem skaitļiem, tika analizēts 2014. un 2015. gada sniegtās valsts nodrošinātās juridiskās palīdzības apjoms pa juridiskās palīdzības veidiem. Norādāms, ka juridiskā palīdzība tiek sniegta vairākās lietu kategorijās (krimināllietās, administratīvajās lietas, civillietās, no Ārstniecības likuma izrietošās lietās, pārrobežu strīdu lietās) un katrā lietā tiek izmantoti vairāki juridiskās palīdzības veidi (piemēram, juridiska konsultācija, dokumentu sagatavošana u.c.), kuru apjoms ir atkarīgs no lietas kategorijas, būtības, sarežģītības un normatīvajos aktos noteiktās lietas virzības procedūras (piemēram, ja lietas tiek izskatītas rakstveida procesā attiecīgi vairāk tiek sagatavoti procesuālie dokumenti) vai tiesas sēdē (vairāk tiek veikta aizstāvība un pārstāvība tiesas sēdēs un attiecīgi vairāk tiek apmaksātas stundas), līdz ar to juridiskās palīdzības sniegšanas gadījumu skaitu, lietu kategorijas, kurās personām būs nepieciešama juridiskā palīdzība un juridiskās palīdzības veidu daudzumu katrā atsevišķā lietā nav iespējams precīzi prognozēt. No lietu, kurās tiek pieaicināts juridiskās palīdzības sniedzējs, skaita pieauguma vai samazināšanās tendences ir atkarīga apmaksājamo juridiskās palīdzības gadījumu skaita palielināšanās vai samazināšanās.Turklāt apmaksājamo juridiskās palīdzības gadījumu skaita palielināšanās vai samazināšanās ir atkarīga arī no valsts ekonomiskās situācijas un personas maksātspējas izmaiņām, proti, to uzlabošanās gadījumā var samazināties personu pieprasījums nodrošināt valsts apmaksāto juridisko palīdzību skaits, vai otrādi, personu pieprasījumu nodrošināt valsts apmaksāto juridisko palīdzību skaits var palielināties.Ar Noteikumu projektu paredzēts, ka samaksu par juridisko palīdzību – pārstāvību tiesā civillietās, pārrobežu strīdu lietās un administratīvajās lietās un pārstāvību un aizstāvību kriminālprocesā – aprēķina par pilnām trīsdesmit minūtēm (iepriekš par pilnu stundu), kas ietaupīs valsts budžeta līdzekļus, kā arī noteiks taisnīgu samaksu valsts nodrošinātās juridiskās palīdzības sniedzējam. Savukārt atsevišķās pozīcijās Noteikumu projekts paredz samaksas par juridisko palīdzību palielinājumu, nodrošinot vienlīdzīgu pieeju juridiskās palīdzības sniegšanā, lai nenostādītu nevienas personas tiesības augstāk par citu personu tiesībām.Ņemot vērā minēto un Noteikumu projektā paredzētās izmaiņas, nosakot samaksas apmēru veselos skaitļos un samaksu par trīsdesmit minūtēm, panākot vienlīdzīgu un taisnīgu samaksas apmēra noteikšanu, Noteikumu projekta finansiālā ietekme uz valsts budžetu nav būtiska. |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ir publicēts Tieslietu ministrijas tīmekļa vietnē sadaļā “Sabiedrības līdzdalība”, tādējādi dodot iespēju sabiedrībai līdzdarboties tiesību akta izstrādes procesā. |
| 2. | Sabiedrības līdzdalība projekta izstrādē | Lai informētu sabiedrību par Noteikumu projektu un dotu iespēju izteikt par to viedokļus, Noteikumu projekts saskaņā ar Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” tika ievietots Tieslietu ministrijas tīmekļa vietnē.  |
| 3. | Sabiedrības līdzdalības rezultāti | Pēc Noteikumu projekta ievietošanas Tieslietu ministrijas tīmekļa vietnē viedokļi par Noteikumu projektu no sabiedrības pārstāvju puses nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Administrācija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

*Anotācijas IV un V sadaļa – Noteikumu projekts šīs jomas neskar.*

Iesniedzējs:

tieslietu ministrs Dzintars Rasnačs

26.05.2016. 11:30

2851

S.Šube

67036838; Sindija.Sube@tm.gov.lv